Galo Salinas - Wikipedia

# Galo Salinas

### Na Galipedia, a wikipedia en galego.

Galo Salinas naceu na Coruña no ano 1852. En 1864, con tan só doce anos de idade, emigraría a Montevideo (Uruguai), onde atoparía un traballo de comerciante. No seu retorno a Galiza, en 1876, Galo Salinas afincouse no vila de Pontedeume, onde exercerá o maxisterio, deixando posteriormente a profesión de mestre para traballar de xornalista na súa cidade natal, A Coruña. Alí dirixiría a Revista Gallega. Semanario de Literatura e Intereses Regionales e entrará en contacto cos intelectuais da Cova Céltica. En 1903 pasará a dirixir a Escola Rexional de Declamación, fundada por daquela recentemente por un grupo de rapaces liderado por Eduardo Sánchez Miño. De feito, a primeira obra teatral que estreará esta escola dramática será ¡Filla...! (1892) de Galo Salinas.As súas loitas de poder con Manuel Lugrís Freire propiciarán que Salinas abandone a dirección da Escola Rexional de Declamación en 1904. Prolífero escritor dramático, a el debémoslle o primeiro estudo teórico sobre teatro galego, Memoria Acerca de la Dramática Gallega. Causas de su Poco Desarrollo e Influencia que en el Mismo Puede Ejercer el Regionalismo(1896), verquido en 1998 á lingua galega por Laura Tato. Falecería Galo Salinas na Coruña, en 1921.

## [editar] Obra

### [editar] Obra poética

- "O Hino Popular Regional" (1893).
- ¡Lenda de Horrore!A Mitra de Ferro Ardente (1894).
- ¡Galicia!(1894).

### [editar] Obra dramática

- A Torre do Peito Burdelo (1891).
- ¡Filla...! (1892).
- Sabela (estreado en 1903).
- A Fidalga (1904).
- A Campán (Honor Golfesco) (1904).
- Alma Gallega (1904).
- Feromar (estreado en 1907).
- Bodas de Ouro (1921).
- Entre Dous Mundos (1921).
- Copas e Bastos (estreada postumamente, en 1922).
- Entre o Deber e o Querer (estreada postumamente en 1923).

### [editar] Obras dramáticas con data descoñecida

- Contrabando e Contrabanda
- O Crime da Silveira
- Vós e Nós
- Os Meus Amores
- ¡Coida Non cho Leven!

### [editar] Obras esnsaísticas

- El Regionalismo Gallego. Estudio Social (1892).
- Memoria Acerca de la Dramática Gallega. Causas de su Poco Desarrollo e Influencia que en el Mismo Puede Ejercer el Regionalismo(1896).

Traído desde "http://gl.wikipedia.org../../../g/a/l/Galo_Salinas_bf9f.html"

Categorías: Escritores en lingua galega | Teatro

##### Views

- Artigo
- Discusión
- Revisión actual

##### Procura